2021. gada 27. aprīlī Noteikumi Nr. 261

Rīgā (prot. Nr. 36 3. §)

# Grozījums Ministru kabineta 2018. gada 21. novembra noteikumos Nr. 706 "Latvijas Republikas diplomātiskajās un konsulārajās pārstāvniecībās ārvalstīs veicamo notariālo funkciju noteikumi"

Izdoti saskaņā ar

Konsulārās palīdzības un

konsulāro pakalpojumu likuma

4. panta trešo daļu un

17. panta otro daļu

Izdarīt Ministru kabineta 2018. gada 21. novembra noteikumos Nr. 706 "Latvijas Republikas diplomātiskajās un konsulārajās pārstāvniecībās ārvalstīs veicamo notariālo funkciju noteikumi" (Latvijas Vēstnesis, 2018, 231. nr.) grozījumu un izteikt 12.3. apakšpunktu šādā redakcijā:

"12.3. par paraksta īstuma apliecināšanu uz dokumenta, kā arī par tulkotāja paraksta īstuma apliecināšanu (par vienu dokumentu). Valsts nodevu par paraksta īstuma apliecināšanu neiekasē, ja paraksta īstumu apliecina, lai saskaņā ar likuma "Par tautas nobalsošanu, likumu ierosināšanu un Eiropas pilsoņu iniciatīvu" 22. panta pirmo daļu šā likuma 22. panta otrajā daļā noteiktajā kārtībā iesniegtu Centrālajai vēlēšanu komisijai pilnīgi izstrādātu likumprojektu vai Satversmes grozījumu projektu;".

Ministru prezidents A. K. Kariņš

Ārlietu ministrs E. Rinkēvičs